阿仙奴爭霸靠恐怖防守 一個畫面揭開玄機
2024年04月07日 09:00
東網電視
更多新聞短片
馬加希斯比賽尾段阻擋對手射門。(Getty Images)
踏入2024年後,阿仙奴喺英超11場聯賽打出10勝1和走勢,今季係全英超入波最多(75球)之外,亦係失球最少(24球),近11場有7場保持不失,今仗更創下球會近27年來首次連續5場作客「零封」紀錄,銅牆鐵壁成為今季爭霸最可信賴嘅武器。
阿仙奴由後防到前鋒都不惜氣力做好防守,今場領先3比0大局已定後,中堅加比爾馬加希斯曾瞓身擋出白禮頓射門,完成封阻後即同隊友激情慶祝,好似入波一樣。呢一幕就獲領隊阿迪達讚揚:「贏緊3球都有呢種反應,所有教練都樂於見到,因為代表球員有幾上心、有幾重視每1球波,呢一幕為今場勝仗錦上添花。」
今仗亦係阿仙奴門將大衞拉耶今季第12場不失球賽事,目前喺「金手套」排名遙遙領先,第2位愛華頓門將比克福特只有9場不失球,賓特尼奴(富咸)、奧拿拿(曼聯)同艾達臣摩拉斯(曼城)各有8場不失球。